
ΑΠΟΦΑΣΕΙΣ 

Βελτίωση - διαπλάτυνση τμημάτων κοινοτικής οδού που συναντάει 
τον αυτοκινητόδρομο Κορίνθου - Τριπόλεως - Καλαμάτας 
(τμήμα Σ.Σ. Νεμέας - Χωριό Στέρνας) στην 
Χ.Θ,Ι +974,59. 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης της έκτασης του Παραθεριστικού 
Οικοδομικού Συνεταιρισμού Τραπεζοϋπαλλήλων Ν. Μαγνησίας 
Συν. ΠΕ στη θέση «Χρυσή Ακτή Παναγίας» της Κοινότητας Σέ¬ 
σκλου (Ν. Μαγνησίας). 

ΑΠΟΦΑΣΕΙΣ 

Καθορισμός χρήσης ακινήτου παραχωρηθέντος από τον Δήμο Δε- 
σκάτης στον Τσιγάρα Χρήστο του Ηρακλή. 

Προσδιορισμός χρήσης τεμαχίου αγροκτήματος Χρυσοκάστρου Ν. 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1438 ί 1 ) 

Βελτίωση - διαπλάτυνση τμημάτων κοινοτικής οδού που συναντάει τον 
αυτοκινητόδρομο Κορίνθου - Τριπόλεως - Καλαμάτας (τμήμα Σ.Σ. 
Νεμέας - Χωριό Στέρνας) στην Χ.Θ.1 + 974,59. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του Ν. 653/77 «περί υποχρεώσεως των παρόδιων 


ιδιοκτητών για τη διάνοιξη οδών κ.λπ όπως τροποποιήθηκε και συ¬ 
μπληρώθηκε με τους Ν. 960 (άρθρο 9 § 4), Ν. 1418/84 (άρθρο 25) σε 
συνδυασμό με την Α1/0/2/7/12.3.85 απόφαση Υπουργού ΠΕ.- 
ΧΩ.Δ.Ε., Ν. 947/79 (άρθρο 62, παρ. 9 & 10) και Ν. 1349/83 (άρ¬ 
θρο 14). 

2. Τις διατάξεις του Π.Δ/τος 929/79 «περί εκτελέσεως του άρθρου 
1 του Ν. 653/77. 

3. Τις διατάξεις του Π.Δ/τος 69/88 «περί Οργανισμού της Γεν. 
Γραμμ. Δ. Έργων». 

4. Το από 21.11.89 κτημ/κό διάγραμμα που συντάχθηκε από το 
μελετητή Νικ. Μπούτρη & εγκρίθηκε με την Δ12γ/33985/Φ Γ1/7/ 
28.3.90 απόφαση Δ/νσης Δ12, αποφασίζουμε: 

Ορίζουμε ότι: 

α) Το προς βελτίωση τμήμα της κοινοτικής οδού που συναντάει τον 
αυτοκ/μο.Κορίνθου - Τρίπολης - Καλαμάτας στη Χ.Θ. 1 + 974,59 
για την εφαρμογή του άρθρου 1 του Ν. 653/77, είναι το τμήμα που πε¬ 
ριλαμβάνεται από ΧΘ 0 + 164 + ΧΘ 0 + 312,50. 

β) Τα προς διαπλάτυνση τμήματα της παραπάνω κοινοτικής οδού εί¬ 
ναι τα τμήματα από ΧΘ 0 + 000 + Θ + 092,00 και ΧΘ 
0 +312,50+ ΧΘ 0 + 465,43. 

Η παρούσα να δημοσιευθεί στην Εφημερίδα της Κυβερνήσεως. 

Κόρινθος, 25 Μαΐου 1990 
Ο Νομάρχης 
ΗΛΙΑΣ ΑΝΔΡΑΚΑΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Εγκριση πολεοδομικής μελέτης της έκτασης του Παραθεριστικού Οικο¬ 
δομικού Συνεταιρισμού Τραπεζοϋπαλλήλων Ν. Μαγνησίας Συν. ΠΕ 

στη θέση «Χρυσή Ακτή Παναγίας» της Κοινότητας Σέσκλου (Ν. Μα- 

γνησίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7 και 42 (παρ. 1) του ν. 1337/1983 
«Επέκταση των πολεοδομικών σχεδίων οικιστική ανάπτυξη και σχετι¬ 
κές ρυθμίσεις» (Α 33) όπως το άρθρο 7 συμπληρώθηκε με την παρ. 1 
του άρθρου 12 του ν. 1647/1986 «Οργανισμός Κτηματολογίου και 
Χαρτογραφήσεων Ελλάδας (ΟΚΧΕ) και άλλες σχετικές διατάξεις» (Α’ 
141). 

2. Τις διατάξεις του άρθρου 4 παρ. 9 του από 16.8.1985 π.δ/τος 
«Πολεοδόμηση περιοχών δεύτερης κατοικίας μέσα στις ζώνες οικιστι¬ 
κού ελέγχου (ΖΟΕ) και σχετικές ρυθμίσεις» (Δ' 416). 

3. Τις διατάξεις των άρθρων 17 (παρ. 2) και 19 (παρ. 2) του π.δ/τος 
93/1987 «Αναμόρφωση και ενοποίηση της νομοθεσίας για τους οικο¬ 
δομικούς συνεταιρισμούς, τρόπος οργάνωσης διοίκησης και λειτουργίας 
αυτών και πολεοδόμηση εκτάσεων οικοδομικών συνεταιρισμών και οι¬ 
κοδομικών οργανισμών» (Α' 52). 

4. Τις διατάξεις του άρθρου 3 (παρ. 1) του ν.δ/τος 17.7.1923 «Περί 
σχεδίων πόλεων κ.λπ» όπως μεταγενέστερα τροποποιήθηκαν και συ¬ 
μπληρώθηκαν» (Α’ 228). 

5. Τις διατάξεις των άρθρων 6 (παρ. 1), 7,8,9 και 16 του ν. 1577/ 
1985 «Γενικός Οικοδομικός Κανονισμός» (Α' 210) όπως τροποποιήθη¬ 
καν με το άρθρο 13 (παρ. 1, 2, 3) του ν. 1647/1986 «Οργανισμός 
Κτηματολογίου και Χαρτογραφήσεων Ελλάδας (ΟΚΧΕ)» (Α' 141) και 
το άρθρο 1 (παρ. 3, 4) του ν. 1772/1988 «Τροποποίηση διατάξεων 
του ν. 1577/1985 “ΓΌΚ” και άλλες σχετικές διατάξεις» (Α' 91). 

6. Τις διατάξεις της παραγρ. 1 (περ. ιδ) του άρθρου 23 του ν. 1558/ 
1985 «Κυβέρνηση και Κυβερνητικά Όργανα» (Α' 137). 

7. Την 43590/238ό/ΐ6.6.1988 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων «Χωρο- 
θέτηαη και οικιστική καταλληλότητα της έκτασης του Παραθεριστικού 
οικοδομικού Συνεταιρισμού Τραπεζοϋπαλλήλων Ν. Μαγνησίας Συν. 
Πε. 

8· Την 53586/6312/14.7.1988 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων 
« Εγκριση προδιαγραφών πολεοδόμησης εκτάσεων που ανήκουν σε οι¬ 
κοδομικούς συνεταιρισμούς και οικοδομικούς οργανισμούς» (Β' 534). 

9. Την 45678/14.12.1989 συμβολαιογραφική πράξη παραχώρη¬ 
σης και μεταβίβασης στην κοινότητα των κοινοχρήστων κοινοφελών και 
ειδικών χρήσεων χώρων ως και της οικοδομήσιμης επιφάνειας. 

10. Τις 74/1988 και 3/1989 γνωμοδοτήσεις του Κοινοτικού συμ¬ 
βουλίου Σέσκλου. 

11. Την από 4.4.1989 (πρακ. 4) γνωμοδότηση του Συμβουλίου 
Χωροταξίας, Οικισμού και Περιβάλλοντος Ν. Μαγνησίας. 

12. Την 69/1990 γνωμοδότηση του Συμβουλίου της Επικράτειας 
με πρόταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

Εγκρίνεται η πολεοδομική μελέτη της έκτασης για χρήση παραθερι- 
στικής κατοικίας, ιδιοκτησίας οικοδομικού συνεταιρισμού με την επωνυ¬ 
μία «Παραθεριστικός οικοδομικός Συνεταιρισμός Τραπεζοϋπαλλήλων 
Ν. Μαγνησίας Συν. Πε στη θέση«Χρυσή Ακτή Παναγίας» της κοινότη¬ 
τας Σέσκλου (Ν. Μαγνησίας) με τον καθορισμό οικοδομήσιμων χώρων, 
κοινοχρήστων χώρων, οδών, πεζοδρόμων, χώρων στάθμευσης αυτοκι¬ 
νήτων, χώρου πλατείας χώρου με στοιχεία α, β, γ, δ, ε, ζ, η, α που πα- 
ραχωρείται στην κοινότητα (ΟΤΑ) όπως οι ρυθμίσεις αυτές φαίνονται 
στο σχετικό πρωτότυπο διάγραμμα σε κλίμακα 1:500 που θεωρήθηκε 
από τον Προϊστάμενο της Δ/νσης Τοπογραφικών Εφαρμογών με την 


υπ αριθ. 29910/1990 πράξη του και που αντίτυπό του σε φωτοσμί¬ 
κρυνση δημοσιεύεται με το παρόν διάταγμα. 

Άρθρο 2 

Εγκρίνεται όπως διατυπώνεται στα επόμενα άρθρα ο πολεοδομικός 
κανονισμός της περιοχής της οποίας το πολεοδομικό σχέδιο εγκρίνεται 
με το άρθρο 1 του παρόντος διατάγματος. 

Άρθρο 3 

1. Στους οικοδομήσιμους χώρους της παραπάνω περιοχής επιτρέπε- 
ται η χρήση μόνο κατοικίας. 

2. Στο χώρο με στοιχεία α, β, γ, δ, ε, ζ, η, α (ΟΤΑ) επιτρέπονται οι 
κατοικίες και ξενώνες μικρού δυναμικού. 

Άρθρο 4 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους δύο (2) και μισού (2,5) μέτρων, τριών (3) τεσσάρων (4), 
πέντε (5), έξι (6) και οκτώ (8) μέτρων και μεταβλητού από μηδέν (0) 
έως εννέα (9) μέτρα όπως φαίνεται στο ίδιο διάγραμμα. 

Άρθρο 5 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων ορίζονται κατά τομείς Α, Β και 
Γ όπως φαίνονται στο σχετικό διάγραμμα ως εξής: 

Α. Τομέας Α 

1. Ελάχιστο πρόσωπο: δώδεκα (12) μέτρα. 

Ελάχιστο εμβαδόν: διακόσια είκοσι (220) τ.μ. 

2. Μέγιστο ποσοστό κάλυψης των οικοπέδων: πενήντα τοις εκατό 
(50%) της επιφάνειας του με μέγιστη καλυπτόμενη επιφάνεια 140 τ.μ. 

3. Συντελεστής δόμησης: τέσσερα δέκατα (0,4) με μέγιστη συνολική 
εκμεταλλεύσιμη επιφάνεια 100 τ.μ. 

4. Μέγιστος αριθμός ορόφων των κτιρίων: ένας (1). 

Β. Τομέας Β 

1. Ελάχιστο πρόσωπο: δώδεκα (12) μέτρα. 

Ελάχιστο εμβαδόν: διακόσια είκοσι (220) τ.μ. 

2. Μέγιστο ποσοστο κάλυψης των οικοπέδων, τριάντα πέντε τοις 
εκατό (35%) της επιφάνειας τους με μέγιστη καλυπτόμενη επιφάνεια 
100 τ.μ. 

Σε περίπτωση μονορόφου οικοδομής μέγιστο ποσοστό κάλυψης πενή¬ 
ντα τοις εκατό (50%) με μέγιστη καλυπτόμενη επιφάνεια 140 τ.μ. 

3. Συντελεστής δόμησης: τέσσερα δέκατα (0,4) με μέγιστη συνολική 
εκμεταλλεύσιμη επιφάνεια εκατό (100) τ.μ. 

4. Μέγιστος αριθμός ορόφων: δύο (2). 

Γ. Τομέας Γ. 

1. Ελάχιστο πρόσωπο: δώδεκα μέτρα (12) μέτρα. 

Ελάχιστο εμβαδόν: διακόσια είκοσι (220) τ.μ. 

2. Μέγιστο ποσοστά κάλυψης: τριάντα πέντε (35%) της επιφάνειας 
τους με μέγιστη καλυπτόμενη επιφάνεια 100 τ.μ. 

3. Συντελεστής δόμησης: τέσσερα δέκατα (0,4) με μέγιστη συνολική 
εκμεταλλεύσιμη επιφάνεια εκατό (100) τ.μ. 

4. Μέγιστος αριθμός ορόφων των κτιρίων: δύο (2). 

Δ. Επί πλέον των ανωτέρω για τους τρεις τομείς ισχύουν τα εξής: 

Καθορίζονται με μπλε γραμμή όρια υποχρεωτικών οπισθίων και 
πλαγίων ακαλύπτων χώρων, όπως φαίνονται στο σχετικό διά- 
γραμμα. 

Μέγιστο επιτρεπόμενο ύψος των κτιρίων: για τα μονόροφα τρία (3) μ. 
για τα διόροφα έξι (6) μ. 

Πάνω από το μέγιστο επιτρεπόμενο ύψος των κτιρίων επιβάλλεται η 
κατασκευή κεκλιμένης και κεραμοσκεπούς στέγης, σε ποσοστό τουλάχι¬ 
στον 60% της συνολικής οριζόντιας προβολής των επικαλύψεων του 
κτιρίου συμπεριλαμβανομένων των ημιυπαιθρίων χώρων. 

Οι στέγες θα είναι ισοκλινείς σε όλες τις επιλεγόμενες κατευθύνσεις με 
επιτρεπόμενες κλίσεις 20-30%. 

Όταν το κτίριο εφάπτεται σε πλάγιο όριο επιβάλλεται ο εγκιβωτι- 
σμός της στέγης ώστε να ελέγχεται η απορροή των όμβριων. 

Μέγιστη κατ’ όγκον εκμετάλλευση των κτιρίων 600 κ.μ. υπολογιζο- 
μένων και των στεγών. 

Επιβάλλεται η εξασφάλιση μιας θέσης στάθμευσης ελάχιστων δια¬ 
στάσεων 2,5 X 5,0 μ. ανά οικόπεδο. Εξαιρούνται τα οικόπεδα που 
εμπίπτουν στις περιοχές με στοιχείο Ζ. 

Όταν η θέση στάθμευσης ενσωματώνεται στο κτίριο δεν επιτρέπεται 

καμιά υπέρβαση της μέγιστης καλυπτόμενης επιφάνειας ή του μεγίστου 
καθοριζόμενου ύψους. 

Επιτρέπονται περιφράγματα στα όρια των ιδιοκτησιών ύψους το 
πολύ ως 1 μ. από το επίπεδο αυλής που προστατεύουν, σε όλες τις θέ¬ 
σεις. 

Οι ακάλυπτοι χώροι των οικοπέδων μπορούν να διαμορφώνονται σε 
διαδοχικά οριζόντια επίπεδα. Οι διαμορφώσεις δεν επιτρέπεται να δη¬ 
μιουργούν υψομετρικές διαφορές των διαδοχικών επιπέδων μεγαλύτε¬ 
ρες από 1,5 μ. ούτε να βρίσκονται ψηλότερα ή χαμηλότερα από 1,5 μ. 
από τη φυσική στάθμη εδάφους, ούτε επίσης να δημιουργούν οριζόντια 
διάσταση επιπέδου μικρότερη των 2,0 μ. 

Όλες οι μελέτες κτιρίων καθώς και του γύρω υπαίθριου χώρου τους, 
υποβάλλονται για έγκριση στην εκάστοτε αρμόδια Επιτροπή Πολεοδο- 
μικού και Αρχιτεκτονικού Ελέγχου (ΕΙΪΑΕ). 

Απαγορεύεται η κατασκευή κτιρίων επί υποστηλωμάτων (ΡΙΕΟ- 

ΤΙ8). 

Απαγορεύεται η εγκατάσταση ηλιακών συλλεκτών. 

Άρθρο 6 

1. Από τη συνολική έκταση του παραπάνω οικοδομικού Συνεταιρι¬ 
σμού τα τμήματα που περικλείονται από τους αριθμούς 1, 2, 3, 4, 1-5, 
6, 7,8,9,10,11,12,13,14,15,16,17,18,19,5 και 20,21,22, 
23, 24, 20 όπως φαίνεται στο σχετικό διάγραμμα παραμένουν εκτός 
σχεδίου. 

Στις εκτάσεις αυτές απαγορεύεται η κατάτμηση. 

2. α. Στο τμήμα που περικλείεται από τους αριθμούς 5, 6, 7, 8, 9, 
10, 11, 12, 13, 14, 15, 16, 17, 18, 19, 5 επιτρέπονται οι εξής χρή¬ 
σεις. 

- εμπορικά καταστήματα 

- κτίρια κοινωνικής πρόνοιας 

- πολιτιστικά κτίρια και εγκαταστάσεις 

Επιτρέπονται επίσης στέγαστρα και υπαίθριες διαμορφώσεις (π. 
χαρά, θέατρο, κ.λπ). 

Στο ως άνω τμήμα καθορίζεται η θέση και η διάνοιξη τριών κτιρίων: 
εντευκτηρίου, αγοράς και κέντρου νεότητας, όπως φαίνεται στο ίδιο διά¬ 
γραμμα. 

β. Οι όροι και περιορισμοί δόμησης του γηπέδου καθορίζονται ως 
εξής: 

- Συντελεστής δόμησης: δύο δέκατα (0,2) 


- Μέγιστο ποσοστό κάλυψης δέκα τοις εκατό (10%) και μέχρι 300 
τ.μ. 

- Ελάχιστη απόσταση κτιρίων από το πλάγιο ή οπίσθιο όριο: επτά 
(7) μ · 

Το μέγιστο επιτρεπόμενο ύψος των κτιρίων και ο αριθμός ορόφων 
έχει ως εξής: 

Εμπορικά καταστήματα: ένας (1) όροφος και ύψος μέχρι τέσσερα και 
μισό (4,5) μ. κτίρια κοινωνικής πρόνοιας: δύο (2) όροφοι και ύψος μέχρι 
επτά και μισό (7,5) μέτρα. Πάνω από το μέγιστο επιτρεπόμενο ύψος, 
επιβάλλεται η κατασκευή στέγης. 

Κέντρο νεότητος: ένας (1) όροφος και ύψος μέχρι (3) μέτρα. 

Πάνω από το μέγιστο επιτρεπόμενο ύψος επιβάλλεται η κατασκευή 
στέγης. 

- Οι στέγες να είναι ισοκλινείς σε όλες τις επιλεγόμενες κατευθύνσεις 
με επιτρεπόμενη κλίση από 20% έως 30%. 

3. Στο τμήμα που περικλείεται από τους αριθμούς 1, 2, 3, 4,1 επι¬ 
τρέπεται η χρήση αστικού πράσινου, η εγκατάσταση πυλώνων και στύ¬ 
λων και η διέλευση αγωγών δικτύων κοινής ωφέλειας. 

4. Στο τμήμα που περικλείεται από τους αριθμούς 20, 21, 22, 23, 
24, 20 επιτρέπονται αθλητικές εγκαταστάσεις και εγκαταστάσεις βιο¬ 
λογικού καθαρισμού. 

Στις αθλητικές εγκαταστάσεις απαγορεύονται κάθε είδους κλειστές 
κατασκευές και μόνιμα στέγαστρα. 

Για τις εγκαταστάσεις βιολογικού καθαρισμού ορίζεται ελάχιστη 
απόσταση των κτιρίων από τα όρια του γηπέδου δύο (2) μέτρα. 

Άρθρο 7 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 16 Ιουνίου 1990 . 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜΟΣΙΟΝ ΕΡΓΟΝ 

ΣΤΕΦΑΝΟΣ ΜΑΝΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αρι8. 13004/1096 (3) 

Τροποποίηση του ρυμοτομικού σχεδίου στην Κοινότητα Ζεφυρϊου στο 

Ο.Τ. 141. 

Ο ΝΟΜΑΡΧΗΣ ΔΤΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. Δ/τος της 17ης Ιουλίου 1923 όπως μεταγε¬ 
νέστερα τροποποιήθηκαν και συμπληρώθηκαν και ειδικώτερα τα άρθρα 
3 και 70. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αρ. 1018/71 Ν. Δ/γμα (ΦΕΚ 
210/Α). 

3. Τις διατάξεις του υπ’ αρ. 183/86 Π. Δ/τος (ΦΕΚ 70Α). 

4. Την υπ’ αρ. Γ4δ/15883/1903/8.2.88 κοινή απόφαση Υπουρ¬ 
γού Προεδρίας της Κυβέρνησης και αναπληρωτή Υπουργού ΠΕΧΩΔΕ. 

5. Την υπ’ αρ. 132/12.7.89 γνωμοδότηση του Δημοτικού Συμβου¬ 
λίου Ζεφυρϊου. 

6. Την υπ’ αρ. 17/16.5.90 θέμα 1 Ιο γνωμοδότηση του Συμβουλίου 
Χ.Ο.Π. του Νομού Δυτ. Αττικής, αποφασίζεται: 

’Αρθρο 1 

Εγκρίνεται η τροποποίηση του εγκεκριμένου ρυμοτομικού σχεδίου 
Κοινότητας Ζεφυρϊου στο Ο.Τ. 141 με την έγκριση της οδού Χρυσοστό¬ 
μου Σμύρνης και όπως φαίνεται στο σχετικό πρωτότυπο σχεδιάγραμμα 
σε κλ. 1:500 που έχει θεωρηθεί από τη Δ/ντρια Πολ/μίας Δ.Α. και που 
θα αναρτηθεί για 15 ημέρες στα γραφεία της Δ/νσης ΓΙολ/μίας μετά τη 
δημοσίευση της απόφασης αυτής στην Εφημερίδα της Κυβέρνησης. 

Άρθρο 2 

Η ισχύς της απόφασης αυτής αρχίζει από την ημερομηνία δημοσίευ¬ 
σης της στην Εφημερίδα της Κυβέρνησης. 

' Αιγάλεω, 14 Ιουνίου 1990· 

Ο Νομάρχης 
Α. ΜΠΟΤΡΑΣ 


Αριθ. ΠΕ 893 (4) 

Καθορισμός χρήσης ακινήτου παραχωρηθέντος από τον Δήμο Δεσκάτης 
στον Τσιγάρα Χρήστο του Ηρακλή. 

Ο ΝΟΜΑΡΧΗΣ ΓΡΕΒΕΝΩΝ 
Έχοντας υπόψη: 

1. Το Ν. 1512/11.1.1985 (ΦΕΚ 4Α) για την τροποποίηση και συ¬ 
μπλήρωση Πολεοδομικών διατάξεων κ.λ.π. και ειδικώτερα το άρθρο 3 
παρ. 1 αυτού. 

2. Το Ν. 1337/12.3.83 (ΦΕΚ 33Δ) για την επέκταση των πολεο¬ 
δομικών σχεδίων κλπ. 

3. Το Ν. 360/1976 για την Χωροταξία και το περιβάλλον. 

4. Το Ν. 1032/1980 για την σύσταση του Υπουργείου ΧΟΠ. 

5. Την Α1β/8181/5.2.87 (ΦΕΚ 57Β) απόφαση του Υπουργείου 
Υγείας, Πρόνοιας και Κοινωνικών Ασφαλίσεων για τους όρους ίδρυσης 
και λειτουργίας πτη - κτηνοτροφικών εγκ/σεων. 

6. Την 83840/3591/12.12.86 απόφαση του Υπουργείου ΠΕ ΧΩ 
ΔΕ για τις αποστάσεις των πτη - κτηνοτροφικών εγκ/σεων από πόλεις, 
χωριά, οικισμούς κλπ. 

7. Το πρακτικό της επιτροπής του άρθρ. 6 παρ. 2 του Ν.Δ. 221/74. 

8. Την από 11.6.1980 με αριθμ. ΠΕ 694 εισήγηση του Τμήματος 
Πολεοδομίας και ΠΕ της Νομαρχίας μας, αποφασίζουμε: 

Καθορίζουμε ως χρήση γης για το 198α αγροτεμάχιο έκτασης 5 
στρεμμάτων που φαίνεται στο απόσπασμα διανομής 1952 αγροκτήμα¬ 
τος «Παληογκορτσιά» Δεσκάτης, την επαγγελματική εγκατάσταση 
κτηνοτροφικών εκμεταλλεύσεων. 

Το τυπογραφικό διάγραμμα που θεωρήθηκε από το Τμήμα Πολεοδο¬ 
μίας και ΠΕ αποτελεί αναπόσπαστο τμήμα της παρούσας. 

Η απόφαση αυτή με το συνημμένο τοπογραφικό διάγραμμα να δημο- 
σιευθεί στην Εφημερίδα της Κυβερνήσεως, σύμφωνα με το Ν. 1512/ 
85. 

Γρεβενά, 11 Ιουνίου 1990 
Ο Νομάρχης 

ΓΕΩΡΓΙΟΣ ΚΑΤΣΩΧΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 4056 ( 5 ) 

Προσδιορισμός χρήσης τεμαχίου αγροκτήματος Χρυσοκάστρου Ν. Κα¬ 
βάλας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν. 1512/1985 «Περί τροποποιήσεων και συμπληρώσεως πο- 
λεοδομικών διατάξεων και ειδικώτερα το άρθρο 3 αυτού περί καθορι¬ 
σμού χρήσεων παραχωρουμένων δημοσίων εκτάσεων». 

2. Τη γνώμη της Δ/νσης Γεωργίας Καβάλας που διατυπώνεται στο 
υπ’ αριθμ. πρωτ. Γ. 1911/20.2.1990 έγγραφο της και συνοδεύεται 
από τις γνώμες των: 

α) Κοινοτικού Συμβουλίου β) Δ/ναεως Δασών Καβάλας γ) Γραφείο 
Ε.Ο.Τ. Καβάλας δ) εφορείας Προϊστ. και Κλασ. Αρχ/των. 

3. Την υπ’ αριθμ. 2097/11.6.1990 γνωμάτευση του ΤΠ και ΠΕ Ν. 


Καβάλας, αποφασίζουμε: 

1. Ότι το υπ’ αριθμ. 1162ξ τεμάχιο, επιφάνειας 4.089 τ.μ. του 
αγροκτήματος Χρυσοκάστρου, που πρόκειται να παραχωρηθεί στον Γε¬ 
ώργιο Γεωργόπουλο είναι κατάλληλο για ίδρυση σταυλικής εγκατάστα¬ 
σης δυναμικότητας είκοσι (20) μεγάλων ζώων ή τριάντα (30) μόσχων 
πάχυνσης. 

Το υπόψη τεμάχιο φαίνεται στο συνημμένο διάγραμμα σε κλίμακα 
1:5000, που είναι θεωρημένο από την Πρ/νη του ΤΠ και ΠΕ. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Καβάλα, 12 Ιουνίου 1990 
Ο Νομάρχης 

ΧΡΗΣΤΟΣ ΑΘΑΝΑΣΙΑΔΗΣ 

